**Aprobat**

**Decizia Consiliului local Chiperceni**

**Nr. 2/3 din data de 12.02.2019.**

**Proiect REGULAMENT**

**cu privire la înregistrarea**

**şi evidenţa vehicolelor cu tracţiune animală**

**I Dispoziţii generale**

Prezentul Regulament stabileşte:

1. procedura de înregistrare şi evidenţă a vehicolelor cu tracţiune animală aflate în posesia persoanelor fizice sau juridice, domiciliate sau cu sediu în raza unităţii administrativ-teritoriale, precum şi verificarea corespunderii acestor vehicule normelor de securitate şi admiterii lor la trafic.
2. lista documentelor necesare pentru înregistrarea vehiculelor cu tracţiune animală;
3. modalitatea de ţinere a registrului evidenţei vehiculelor cu tracţiune animală.

În sensul prezentului Regulament, noţiunile şi termenii enunţaţi semnifică următoarele:

*vehicul cu tracţiune animală-* căruţe, trăsuri, sănii trase de animale de tracţiune (cai, măgari, bivoli etc.) care sînt utilizate de către persoane fizice sau juridice în activitatea agricolă şi administrativ-gospodărească;

*registru –* totalitatea informaţiilor documentate ţinute manual şi/sau în sistem informaţional automatizat de către autoritatea publică locală în scopul ţinerii evidenţei datelor cu referinţă la vehicule cu tracţiune animală înregistrate, a proprietarilor acestora şi a animalelor care participă la trafic;

*certificat de înregistrare a vehiculului –*document oficial care confirmă înregistrarea vehiculului şi permite posesorului ori uzufractuarului explotarea acestuia;

*înregistrare –*procedura tehnică de înregistrare a datelor referitoare la vehiculele cu tracţiune animală existente în unităţile administrativ- teritoriale şi efectuată la solictarea persoanei interesate;

*număr de înregistrare-* numărul atribuit unui vehicul în vederea identifivării acestuia în circulaţie, format din litere majuscule ale alfabetului latin şi din cifre arabe de culoare albă, confom anexei nr.1 la Regulamentul –tip.

**II Înregistrarea vehiculului**

* Proprietarii de vehicole sînt obligaţi să le înregistreze/reînregistreze înainte de a le pune în circulaţie conform procedurii stabilite de prezentul Regulament, la autoritate administraţiei publice locale unde îşi au domiciliu sau sediu.
* Înregistrarea/reînregistrarea se face contra plată mărimea căreia este stabilită de către consiliul local al unităţii administrativ- teritoriale respective.
* Cererea privind înregistrarea vehiculelor se depune de către solicitant sau persoană împuternicită de către acesta, conform modelului de la anexa nr.2 la Regulamentul- tip la adminstraţia publică locală unde îşi are domiciliu sau sediu.
* La cerere se anexează următoarele documente:

1. Actul de identitate;
2. Actul de identitate al persoane împuternicite şi copia procurii, după caz;
3. Declaraţia pe propria răspundere cu privire la modul de intrare în posesia respectivului vehicul, conform modelului de anexă nr.3 la Regulamentul –tip;
4. Certificatul de înregistrare a vehiculului în cazul înregistrării;
5. Actul atestator(recipisa) cu privire la transmiterea vehicolului în folosinţă;
6. Dovada de plată a taxelor stabilite pentru înregistrare sau reîregistrare.

* Reîregistrarea vehiculului ca urmare a înstrăinării acestuia se efectuiază în baza solicitării în scris a cumpărătorului conform procedurii stabilite de regulamentul –tip.
* Actele ce au servit ca bază la înregistrarea, reînregistrarea şi radierea din evidenţă a vehicolelor se păstreză timp de trei ani.
* Autoritate executivă a administraţiei publice locale(primarul desemnează prin dispoziţie o persoană responsabilă (secretarul consiliului local) pentru efectuarea înregistrării vehicolelor şi în sarcina căruia va intra examinarea şi verificarea documentelor prevăzute în Regulament.
* La înregistrare, registratorul înscrie pe vehicul, într-un singur rînd, un număr unic de înregistrare compus de două litere care indică codul unităţii administrativ –teritoriale de nivelul al doilea, urmate de 2 litere ce indică abrevierea localităţii şi numărul de ordine începînd cu 001.
* Numărul de înregistrare trebuie să fie înscris prin aplicarea vopselei de culoare albă în spatele vehiculului, pe axa de simetrie a acestuia folosind un şablon. În cazul în care vehiculul nu are obloane, în partea din spate trebuie fixat un panou cu dimensiunile care vor permite aplicarea numărulului de înregistrare.
* Pentru fiecare vehicul înregistrat se eliberează un certificat de înregistrare confor anexei nr.4 al Regulamentului-tip şi se execută înscrierea numărului de înregistrare atribuit.
* În schimbul certificatelor de înregistrare pierdute se eliberează certificatele duplicatele acestora. Eliberarea duplicatelor se efectuiază numai după verificarea vehiculelor, contra plată.
* Certificatele şi duplicatele se vor confecţiona de către agenţii economici la comanda autorităţilor administraţiei publice locale.

**III Evidenţa vehiculelor**

* Evidenţa vehiculelor înregistrate sau radiate din registru se ţine de persoana responsabilă, datele fiind introdu-se într-un registru special, conform modelului din anexa nr. 5 al Regulamentului-tip.
* Registrul se ţine în formă manuală şi/sau electronică, în limba de stat.
* Înscrierile în registru se fac imediat în baza datelor din documentele prezentate pentru înregistrare şi acestea se efectuează astfel încît să fie eliminată posibilitatea radierii, ştergerii distrugerii lor prin metode mecanice, chimice sau în alt mod, iar filele trebuie să fie numerotate, şnuruite şi sigilate.
* Rectificările, modificările şi completările care pot apărea pe perioada ţinerii evidenţei datelor din registru, ca urmare a înstrăinării, distrugerii, uzurii, lichidării, pierderii, radierii obiectului înregistrat se introduc în registru de bază în rubrica respectivă.
* Registratorul este obligat:

1. Să nu admită distrugerea datelor din registru;
2. Să prezinte informaţia necesară cu privire la datele din registru la solicitarea autorităţilor publice şi a persoanelor interesate în modul stabilit de legislaţia în vigoare.

* Extrasul din registru se prezintă şi se autentifică prin semnătura registratorului, cu aplicarea ştampilei autorităţii administraţiei publice locale, şi se eliberează gratuit
* Ţinerea evidenţei în formă manuală şi/sau electronică se efectuează în modul şi condiţiile prevăzute de Legea nr.71-XVI din 22 martie 2007 cu privire la registre.

**IV Radierea din registru a vehiculelor**

* Radierea din registru a vehiculelor se efectuează gratuit de către autoritatea care a efectuat înregistrarea, în baza cererii simple depuse de posesorul vehiculului sau a persoanei împuternicite.
* Proprietarii de vehicule înregistrate sînt obligaţi să solicite radierea acestora din registru în următoarele cauze:

1. La trecerea vehiculelor în proprietatea altei persoane;
2. La schimbarea domiciliului sau sediului în raza decompetenţă a altei autorităţi administrativ-teritoriale;
3. La scoterea definitivă din Republica Moldova;
4. Dacă vehiculul a devenit impropriu din punct de vedere tehnic pentru a circula pe drumurile publice.

* În cazul radierii vehiculului din registru în legătură cu trecerea într-o localitate deservită de altă autoritate a administraţiei publice locale, proprietarului i se restituie certificatul de înregistrare cu menţiunea respectivă.
* La radierea vehiculului din registru, în fişa de evidenţă se efectuează înscrierea respectivă.

**V Dispoziţii finale**

* Conducătorului de vehicul cu tracţiune animală îi este interzis:

1. Să circule fără aplicarea numărului de înregistrare pe vehicul;
2. Să schimbe direcţia de mers fără a semnaliza cu braţul şi a se asigura că din faţă sau din spate nu circulă vehicule cărora le poate pune în pericol siguranţa deplasării;
3. Să circule galop prin localităţi;
4. Să transporte obiecte care depăşesc cu mult lungimea, lăţimea şi înălţimea vehiculului(lungimea nu va depăşi 0,5 m în ambele sensuri, lăţimea 0,5 m în ambele sensuri, iar înălţimea 1,5 m de la suprafaţa vehiculului)
5. Să circule pe drum modernizat, în cazul în care direcţia de deplasare există un drum rudimentar;
6. Să circule cu vehiculul murdar pe drumurile modernizate;
7. Să transporte pe timp de noapte şi în condiţii de vizibilitate redusă încărcături ce depăşesc limitele;
8. Să transporte în vehicul persoane în picioare;
9. În timpul staţionării, să lase animalele dezlegate şi fără supraveghere.

**Secretarul Consiliului local Chiperceni Rodica RUSU**